# data[].attributes.headline
Trucs i consells per l'estudiant en línia

# data[].attributes.subject
Trucs i consells per l'estudiant en línia

# data[].attributes.body
L'estudiant en línia ha de tenir en compte diversos aspectes a l'hora de començar a treballar i aprendre. En aquest vídeo, trobem alguns consells força útils per acostumar-se i fer fàcil la transició entre l'estudi presencial i l'estudi en línia.

# data[].attributes.attachment_link.keywords[]
university of north texas at dallas (college/university)

# data[].attributes.attachment_link.title
Study Tips for the Online Student - UNT Dallas

# data[].attributes.attachment_link.description
Online education is more popular than ever. It can be a way to earn a degree without being limited by geography or class schedules. Many online students are working adults who choose online programs to earn new degrees and skills to advance in their careers. With online learning, you can study at your own pace.

# data[].attributes.body
BORGES, F. (2007). L'estudiant d'entorns virtuals: una primera aproximació. Digithum, 9.

GRUBER, M.; GELMAN, B.; RANGANATH, C. (2014). States of Curiosity Modulate Hippocampus-Dependent Learning via the Dopaminergic Circuit. Neuron.

PÉREZ-MATEO, M.; GUITERT, M. (2010). Aprendre i ensenyar en línia. Material didàctic UOC.

# data[].attributes.body
La curiositat és una capacitat que podria considerar-se clau per poder aprendre. Des que som petits, descobrim el món que ens envolta a partir de la curiositat i d'allò que ens crida més l'atenció.
En el cas de l'estudiant en línia, la curiositat no és menys important. De fet, el simple fet de començar uns estudis online són un indicador de les inquietuds de l'estudiant, ja que demostra voler aprendre més del que ja sap.
D'aquesta manera, l'estudiant en línia no només aprén de forma intrínseca, mogut per allò que realment li interessa. També creix com a persona, intel·lectual i socialment.

# data[].attributes.body
Tenint en compte les característiques dels estudiants en línia, així com les emocions que comporta aquesta metodologia d'estudi, podem determinar quin serà l'èxit en la major part de les situacions d'estudi en línia.
Com que la frustració i l'angoixa són unes emocions molt més comunes que no pas d'altres més positives, el fracàs o l'abandonament d'un estudi en línia concret podria donar-se d'una forma molt fàcil. En una persona sense capacitat autònoma, per la qual treballar sense necessitar algú al darrere és complicat, estudiar en línia no és la millor opció.
Per tal d'evitar aquestes situacions, és vital tenir dos factors clau en compte: l'organització i administració del temps, i els objectius que ens proposem personalment. Si no ens organitzem de la manera correcta el temps d'estudi amb la vida personal i laboral, serà impossible arribar a tot i, com a conseqüència, serà probable l'abandonament dels estudis. Passa el mateix amb els objectius personals, que els hem de tenir molt clars per tal de poder continuar treballant. Estudiar per estudiar és més aviat perjudicial, i tenir en compte quina és la nostra finalitat quan iniciem un estudi en línia és prioritari.

# data[].attributes.body
Un estudiant en línia ha de tenir unes nocions bàsiques en quan a l'ús del programari que s'ha d'utilitzar. Saber fer servir un ordinador no és suficient, també cal fer servir altres eines que poden ser més o menys complicades.
No seria del tot necessari que un estudiant en línia fos un expert informàtic. Les eines utilitzades són, habitualment, simples i intuitives per tothom; cap eina requerirà, per exemple, saber fer servir llenguatge de programació.
Per tant, és evident que la competència tecnològica ha de ser bàsica, pero no cal que sigui molt desenvolupada. En canvi, si és necessària una proactivitat a l'hora de fer servir eines noves.
Tots tenim habilitats diferents, i sabem fer servir les eines de formes diferents. Ara bé, quedar-se en la comoditat de fer servir un únic mètode per treballar no és sinònim d'un bon estudiant en línia. Així, presentacions en línia, treballs, síntesis, mapes conceptuals, entre altres tipus de tasques, poden ser presentades de moltes maneres diferents, i la varietat de recursos que faci servir un estudiant en línia determinarà la seva habilitat.

# data[].attributes.body
Estudiar en línia, igual que fer-ho presencialment, pot implicar sentir una sèrie d'emocions que poden o no beneficiar l'alumne. Depèn de la situació que visqui l'estudiant, les emocions sentides poden ser diverses:

Frustració: pot ser donada per diversos motius, pero especialment es dóna en situacions en què les instruccions del mestre no són prou clares o els materials són poc entenedors o desactualitzats.

Angoixa: pot venir donada pels mateixos motius que la frustració, però també en el sentit que treballar amb altres estudiants en línia implica treballar amb desconeguts, i pot arribar a sorgir un sentiment de solitud o, en alguns casos, por i desconfiança.

Entusiasme: el fet d'aprendre en línia comporta fer servir noves eines i metodologies que poden ajudar a nodrir el nostre coneixement general, i sempre és molt més divertit fer alguna cosa nova.

# data[].attributes.body
L'estudiant en línia, a diferència de l'estudiant tradicional, ha de tenir una sèrie de característiques que el caracteritzen.

Ha de ser actiu i autònom. Les tasques i activitats que ha de realitzar són proposades per un mestre, però és l'estudiant qui ha de vetllar per fer-les i seguir els estudis al dia.

Per poder dur a terme aquesta feina amb èxit, cal una gran capacitat d'organització. El temps personal i laboral ha de poder compaginar-se amb el temps d'estudi completament.

És important que tingui en compte que treballarà amb altres estudiants en línia, per tant, saber-se comunicar és essencial. Tanmateix, ha d'intentar saber trobar solucions als problemes, tant a nivell individual com grupal.

És també vital que tingui un domini de les TIC. Estudiar en línia implica fer-ho tot des d'un ordinador, i saber utilitzar les eines que té a l'abast de forma adequada. També ha d'intentar incorporar noves eines i maneres de treballar al seu procés d'aprenentatge.